Sklep Splošnega sodišča z dne 6. avgusta 2024 – Hypo Vorarlberg Bank/EOR
(Zadeva T-369/23)1
(„Ekonomska in monetarna unija – Bančna unija – Enotni mehanizem za reševanje kreditnih institucij in določenih investicijskih podjetij (EMR) – Enotni sklad za reševanje (ESR) – Sklep EOR o izračunu predhodnih prispevkov za prispevno obdobje 2023 – Člen 70(2) Uredbe (EU) št. 806/2014 – Očitno utemeljena tožba – Časovna omejitev učinkov sklepa“)
Jezik postopka: nemščina
Stranke
Tožeča stranka: Hypo Vorarlberg Bank AG (Bregenz, Avstrija) (zastopniki: G. Eisenberger, A. Brenneis in J. Holzmann, odvetniki)
Tožena stranka: Enotni odbor za reševanje (zastopniki: J. Kerlin, C. Flynn in D. Ceran, agenti, skupaj z B. Meyringom in T. Klupschem, odvetnikoma)
Intervenienta v podporo tožene stranke: Evropski parlament (zastopnika: J. Etienne in G. Bartram, agenta), Svet Evropske unije (zastopniki: J. Haunold, A. Westerhof Löfflerová in J. Bauerschmidt, agenti)
Predmet
Tožeča stranka s tožbo na podlagi člena 263 PDEU zahteva razglasitev ničnosti sklepa SRB/ES/2023/23 Enotnega odbora za reševanje (EOR) z dne 2. maja 2023 o izračunu predhodnih prispevkov v enotni sklad za reševanje (ESR) za leto 2023, v delu, v katerem se nanaša nanjo.
Izrek
Sklep SRB/ES/2023/23 Enotnega odbora za reševanje (EOR) z dne 2. maja 2023 o izračunu predhodnih prispevkov v enotni sklad za reševanje (ESR) za leto 2023 se razglasi za ničen v delu, v katerem se nanaša na Hypo Vorarlberg Bank AG.
Učinki sklepa SRB/ES/2023/23 se v delu, ki se nanaša na Hypo Vorarlberg Bank, ohranijo, dokler EOR ne sprejme potrebnih ukrepov za izvršitev tega sklepa, in to v razumnem roku, ki ne sme presegati šestih mesecev od dneva, ko ta sklep postane pravnomočen.
EOR poleg svojih stroškov nosi stroške, ki so nastali Hypo Vorarlberg Bank.
Evropski parlament in Svet Evropske unije nosita svoje stroške.
____________
1     UL C 314, 4.9.2023.